Tu billion blong rikavari
Vanuatu Palamen hem i pasem vinis VT 2 billion we bae hem i ko tuwods emejensi rikavari, mo hem i pasem wan supplementary budget blong VT 1.2 billion mo bae hem i yusum 1 billion long annual budget.
Minista blong Finance, Johnny Koanapo hem i bin tablem supplementary appropriation akt.no blong 2020.
Minista Koanapo i talem se mo VT2 billion ia bae kavman hem i yusum blong respond long ol disasta long kaontri.
“Supplementary budget we mi tablem baekekn hem i kam long tu seksen. Wan hem i folem tu pesen blong annual appropriated budget we hem i nomol appropriation anda long seksen 34 long Public Finance Economic Management act,” Minista Koanapo i talem.
“Mo hem ia hem i wan amaon blong ova jas VT 1 billion we bambae yumi yusum tu blong yumi adresem ol issues blong rikavari mo even long narafala amaon blong 1.2 billion we Palamen hem i pasem long 18 June, so hem i bringim wan totol amaon blong VT2 billion,” hem i talem.
Minista blong Finance Koanapo hemi putum bill ia we i stap anda long Public Finance mo Economic Management Act (PFEM).
Hem i talem se wetem COVID-19 crises we hem i stap afektem wol tedei i kosem daonfol blong ekonomi blong Vanuatu tu. Mikro Ekonomik Komiti oli bin faenemaot se grot blong GDP i sud kasesm 1.9 pesen mbe lukluk i stap se bambae hem i kasem 0.6 pesen nomo.
Minista Koanapo i talem se fund ia oli bin yusum vinis long ol pas respon we hem i kamaot long annual appropriation budget blong kavman.
“Long releven provision long seksen 34 long PFEM act hem i rikwairem blong 1.5 pesen blong annual appropriated budget blong kavman hem i save yusum long taem blong deklaresen blong wan State of Emergency,” Mr Koanapo i talem.
“Mo hem ia hem i wan amaon we hem i ova 857 million long fes stage blong emejensi we yumi adresem COVID-19 long hem.
“Mo long seken stage blong emejensi, hem i also trikarem profisen ia long PFEM act blong yumi yusum 1.5 pesen long annual appropriated budget,” Finance Minista ia i talem.
fij_Latn eng_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn